《答王詹叔见寄》
宋代·韩维

詹叔好古者，卓立自既冠。
有如骐骥儿，一纵不可绊。
近闻治周易，颠倒爻象彖。
此书号精微，义与天地贯。
吾知子之道，不止今所叹。
新诗溢巾幅，见寄警庸懦。
喷薄百丈泉，峭绝万仞岸。
感激气为振，把诵手屡盥。
阴风吹寒城，岁暮云物换。
丈夫及兰时，功名当照烂。
无为但默默，饱食大躯干。
为报乏琼玖，君其取章断。

作者简介：韩维（1017年～1098年），字持国，开封雍丘（今河南杞县）人。韩亿子，与韩绛、韩缜等为兄弟。以父荫为官，父死后闭门不仕。仁宗时由欧阳修荐知太常礼院，不久出通判泾州。为淮阳郡王府记室参军。英宗即位，召为同修起居注，进知制诰、知通进银台司。神宗熙宁二年（1069年）迁翰林学士、知开封府。因与王安石议论不合，出知襄州，改许州，历河阳，复知许州。哲宗即位，召为门下侍郎，一年馀出知邓州，改汝州，以太子少傅致仕。绍圣二年（1095年）定为元祐党人，再次贬谪。元符元年卒，年八十二。有集三十卷，因曾封南阳郡公，定名为《南阳集》（《直斋书录解题》卷一七）。《宋史》卷三一五有传。